— Разгром фашысцкага гарнізона ў Стайках. Пасля разведкі аператыўна далажылі кіраўніцтву сітуацыю і ноччу атрадам рушылі. У начным баі ад нечаканасці фашысты выскоквалі з хат, хто як мог, і адразу траплялі пад кулі. За дзве гадзіны разграмілі фашыстаў. Загінула і некалькі нашых байцоў, а таксама мой баявы сябар Сяргей Ратушаў. Жорсткім быў бой і на чыгуначнай станцыі Клясціцы. Дзясятак партызан страцілі ў тым баі. Гэта адзіны выпадак, дзе не змаглі разграміць варожы гарнізон.